ב"ה

**מאחורי הקלעים של מלחמת ששת הימים**

**מקורות**

מקור 1:

ישנו לימוד מיוחד בקשר למצב הנוכחי של אחינו ואחיותינו הנמצאים בארץ הקודש, ארץ ישראל. הם עומדים עתה במצב כזה שהקב"ה מגן עליהם ושולח להם ברכותיו וישועתו במידה מוגדלת כדי שייצאו – והם אכן ייצאו - ממצבם הנוכחי בהצלחה.

מוטלת עליכם חובה וזכות מיוחדת לסייע להם - על ידי שתלמדו פסוק נוסף בתורה, תקיימו עוד מצווה ועוד מצווה מבלי להזניח שום הזדמנות בזה, וגם תעסקו במצוות "ואהבת לרעך כמוך", להשפיע על קרובים וידידים ובני המשפחה, שגם הם ינצלו את כל אפשרויותיהם להפיץ תורה ומצוותיה - הרי כפי שאמר רשב"י, דבר זה מציל את כל איש מישראל בכל מקום בו הוא נמצא מהקשיים שבהם הוא נתקל, והדבר מביא לו את ברכות ה' במידה מוגדלת, ישועה והצלחה.

ויתקיים אז מה שקראנו בפרשה (בחוקותי) אתמול, "וישבתם לבטח בארצכם", שיהודים ישבו בביטחון בארץ ישראל, "ונתתי שלום בארץ" שהקב"ה יפעל שישרור שלום בארץ הקדושה. "והייתי לכם לאלקים", שהקב"ה יהיה אלוקינו, אלוקי כל בני ישראל בכל מקום בו הם נמצאים. "ואתם תהיו לי לעם", שכל אחד מכם וכולכם וכולנו עם כל אחינו בני ישראל נהיה עמו של הקב"ה, אשר יוציא אותנו בידו המלאה הפתוחה הקדושה והרחבה מכל הקשיים ויביא לנו שלום וביטחון בכל הדרוש להם.

ובקרוב ממש יקויים הנאמר בסוף הפרשה שנקראה: "ואוליך אתכם קוממיות", שהקב"ה יוליך כל יהודי ואת כל בני ישראל בקומה זקופה, בראש מורם.

(שיחת ל"ג בעומר תשכ"ז)

מקור 2:

זה זמן גדול וחשוב לעם היהודי. עמינו מלומד בניסים לכל אורך ההסטוריה שלו. כל קיומו מהווה שרשרת של נסים. אך רק באירועים ספורים מראה ה' לעולם כולו, כאילו תוקע בשופר ומכריז על עם הנצח שלו. כך היה ביציאת מצרים, כך היה בעוד אירועים ספורים וכך היה גם בשבוע שעבר.

ה', בורא עולם ומנהיגו, נתן את ארץ ישראל לעם ישראל. לזמן מה, לזמן ארוך מאוד, לקח מאתנו את הארץ ונתנה לאומות העולם. בשבוע שעבר לקחה מהם והשיבה לעם ישראל. וכדי שלא יהיה ספק לאיש שה' הוא שנתן לנו את זה - היה הדבר מלווה בניסים גדולים. אויבי ישראל זממו להשמיד את העם היהודי בארץ ישראל. היהודים כולם חרדו לגורלם וה' הראה ניסים ונפלאות ובזמן קצר ביותר הביס את האויבים ונתן לנו את ארץ ישראל השלימה עם המקומות הקדושים.

(יש נביא בישראל פרק ב')

מקור 4:

וַאדֹ-נָי ה' בַּשּׁוֹפָר יִתְקָע, וְהָלַךְ בְּסַעֲרוֹת תֵּימָן.

(זכריה פרק ט' פסוק י"ד)

וְהָיָה בַּיּוֹם הַהוּא, יַחְבֹּט יְהוָה מִשִּׁבֹּלֶת הַנָּהָר עַד-נַחַל מִצְרָיִם; וְאַתֶּם תְּלֻקְּטוּ לְאַחַד אֶחָד, בְּנֵי יִשְׂרָאֵל. וְהָיָה בַּיּוֹם הַהוּא, יִתָּקַע בְּשׁוֹפָר גָּדוֹל, וּבָאוּ הָאֹבְדִים בְּאֶרֶץ אַשּׁוּר, וְהַנִּדָּחִים בְּאֶרֶץ מִצְרָיִם; וְהִשְׁתַּחֲווּ לַה' בְּהַר הַקֹּדֶשׁ, בִּירוּשָׁלִָם.

(ישעיהו פרק כ"ז פסוק י"ג)

מקור 5:

הגם שאותם יהודים מועטים, בפרט אותם בודדים שימצאו בפינות שונות ונדחות של הארץ ובאיי הים, יהיו מאוד מגושמים ושקועים בעניני העולם, ורחוקים מיהדות בכלל, ולא ירצו לצאת מבתיהם הטובים והמסודרים ולהצטרף אל משיח צדקנו לארץ ישראל, הם בכלל לא ירצו לשמוע אודות הגאולה המאושרת מהגלות על ידי משיח צדקנו. שכן, כאשר תתקרב עת הגאולה, חלק מבני ישראל יתגשם מאוד ויתבולל בין תושבי הארצות בהן ימצאו, בשל סיבות שונות, כמו חברים רעים או מנהיגים רעים, עד שלעיתים ישכחו, או לא ירצו לדעת, את מוצאים היהודי.

כפי שאנו רואים במוחש, שחבלי המשיח זעזעו את כולם, ובמידה מסוימת קירבו ליהדות, ויקרבו עוד יותר. אלא שעם כל זה אלו הם היסורים שך חבלי המשיח.

(מאמר והיה ביום ההוא תש"ג)

*מקור 7:*

במאורעות אלו התחילה תקופה חדשה בהכנת בני ישראל לגאולה על ידי משיח צדקנו, אשר מבלי הבט על כך שנמצאים עדיין קודם התחלת הגאולה[[1]](#footnote-1), נכנסנו לתקופה חדשה – שהקב"ה מצידו קרא לכל בני ישראל, קריאה אלוקית לנשמה האלוקית שיש בכל אחד מישראל, אפילו ה"אובדים והנדחים", והצליח לזעזע אותם על ידי ה'שופר גדול', וממתין למענה של בני ישראל על קריאתו, על ידי זה שבני ישראל מצדם ינצלו את ההתעוררות להתמסרות לקב"ה ולהתחזקות בקיום התורה ומצוות.

(שיחת שבת בראשית ה'תשכ"ח)

מקור 9:

ומובן ופשוט שכולל ולכל לראש, ובסגנון הכתוב, וירא ישראל את היד הגדולה אשר עשה הוי' במצרים והמסייעים שלהם, ומסר רבים ביד מעטים שהלכו במסירות נפש ל"עזרת ישראל מיד צר שבא עליהם", ואז הרי בוודאי ובוודאי שיהיה כסיום הודאה הידועה (שכל אחד ואחת יוסיף בתורה ומצוותיה ביחד עם ההודאה מקרב לב עמוק למקור הנסים) – להודות ולהלל לשמך הגדול והקדוש.

('נשיא וחסיד', עמ' 501-500)

מקור 10:

"קראתי את מאמריך גם במלחמת ששת-הימים, אבל לא מצאתי בהם את המילה העיקרית, הפשוטה, המתבקשת... יש לומר בפשטות שיהודים חייבים להיות 'יהודים', כלומר: להניח תפילין, לשמור את השבת, להיזהר בכשרות ובחיי-המשפחה. הבנות... צריכות להתלבש כפי שהתלבשו סבותיהן... אילו היו היהודים ל'יהודים' בימים אלה, מיד היו נגאלים, זאת צריך היה לומר עכשיו.

(הרבי, שלושים שנות נשיאות', עמ' 95)

מקור 11:

וגם זה למדתי בקיץ זה, במאורעות שבאה"ק ת"ו, אשר לכאורה אין כל ספק ומקום לספק וברור הוא אשר אך ורק יד ה' עשתה זאת וכו' ובכל זה לאחרי עבור שעה קלה לפי ערך כבר התחילו לקרר את ההתלהבות ולחזור לפירושים של כוחי ועוצם ידי עשה לי את החיל הזה, ועד להדפסת החוברת הידועה מטעם הממשלה. ונראה תיכף לעיני כל אשר אף שרק פינה אחת נשארה שלא נגמרה בנצחון הנסיי האמור, כוונתי לזירה הדיפלומטית, הרי משהתחילו בהביאור דכחי ועוצם ידי התחילו להיעמר ולהתוסף קושיים על גבי קושיים ותקלות על גבי תקלות ועד להמצב כהיום הזה, שעלול ח"ו וכו' וכו'. והנה מצאתי פירוש מאמר האמור במאורעות דימים אלו.

ויהי רצון שעל כל פנים עתה לא יבושו מפני האמת, אשר כנ"ל אך ורק יד ה' עשתה זאת.

(אגרות קודש חלק כ"ה אגרת ט'שפ"ד)

1. [↑](#footnote-ref-1)